stanford-oval/wikipedia huggingface dataset:
Anders Burström
Ura > Seuraura

Burström oli Luleå HF:n kasvatti ja edusti joukkuetta 16 kautena Elitserienissä lähes koko uransa. Hän teki Elitserien-debyyttinsä kaudella 1993–1994, jolloin Burström pelasi 15 ottelua tehden yhden syöttöpisteen. Hän voitti keväällä 1996 Ruotsinmestaruuden ja keväällä 1997 tuli Elitserien-hopeaa. Burström teki läpimurtonsa kaudella 1999–2000, jolloin hän teki 50 ottelussa tehot 16+20=36, jotka ovat Burströmin yhden kauden maali- ja piste-ennätys. Hän oli Luulajan sisäisen pistepörssin kolmas. Burström teki piste-ennätyksensä uudelleen kaudella 2001–2002, jolloin hän teki tehot 13+23=36. Hän oli tuolloin Luulajan toiseksi paras pistemies Stefan Nilssonin jälkeen. Burström pelasi Luulajassa kymmenen kautta ennen ensimmäistä seuranvaihdostaan.
Kaudeksi 2003–2004 Burström siirtyi pelaamaan kaksivuotisella sopimuksella SM-liigaa Hämeenlinnan Pallokerhoon. Hän onnistui pelaamaan hyvin puolustussuuntaan, mutta Burström teki siellä 43 ottelussa vain tehot 3+7=10. Hän putosi kauden aikana joukkueen nelossentteriksi asti. Burström siirtyi tammikuussa 2004 loppukaudeksi Jokereihin paikkaamaan loukkaantumisia. Hän pelasi siellä 14 runkosarjaottelua, mutta jäi niissä ilman tehopisteitä. Kahdeksassa playoff-ottelussa syntyi kaksi maalia.
Huhtikuussa 2004 Burström teki kaksivuotisen sopimuksen Södertälje SK:n kanssa ja palasi kotimaahansa kaudeksi 2004–2005. Kaudella 2005–2006 hän toimi joukkueen varakapteenina. Södertälje putosi keväällä 2006 HockeyAllsvenskaniin, mutta Burström palasi kaudeksi 2006–2007 jatkamaan Elitserien-uraansa Luulajaan. Hän on siitä asti edustanut joukkuetta ja kaudesta 2007–2008 Burström toimi Luleå HF:n kapteenina. Huhtikuussa 2009 hän teki kevääseen 2011 ulottuvan jatkosopimuksen.
Kausi 2010–2011 jäi Burströmin pelaajauran viimeiseksi ja lopetti sen keväällä 2011.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Boston 1996 | jääkiekko |  |
|  Pronssia | Alberta 1995 | jääkiekko |  |
Burström voitti alle 20-vuotiaiden MM-hopeaa 1996 ja -pronssia 1995. Hän voitti myös alle 18-vuotiaiden EM-kultaa vuonna 1994.
Ruotsin A-maajoukkueesta Burströmillä on kokemusta yhteensä 21 ottelun verran Euro Hockey Tour -tasolta. Hän on tehnyt niissä kaksi maalia.
Allister Brimble

| Allister Brimble |
| --- | --- |
 Allister Brimble vuonna 2015.
Henkilötiedot
Ammatti:  säveltäjä, muusikko
Muusikko
Tyylilajit:  elektroninen musiikki 
Aiheesta muualla
Kotisivut
  [ Muokkaa Wikidatassa ] [ ohje ]  
Allister Brimble (s. 1970) on brittiläinen pelimuusikko. Varhaisimpia Brimblen töitä on Treasure Island Dizzy (1989). Brimble on julkaissut töitä myös albumeilla.
Brimble sai syntymäpäivälahjaksi Sinclair Spectrumin, jonka piippauksia ohjelmakomennoilla sai aikaan sävelmää muistuttavia ääniä. Ostettuaan Amigan Brimble opetteli Aegis Sonixin ja SoundTrackerin käytön ja lähetti tekemiään kappaleita 17BIT Softwarelle, joka julkaisi kappaleita osana public domain -ohjelmistokirjastoa. 17BIT:in Martyn Brown perusti pelitalon nimeltä Team17, jonka peleihin Brimble teki musiikkia.
Diskografia

David Whittaker: Amiga Works (2017)
The Spectrum Works (2015)
The Amiga Works (2013)
Bang! Tick... Tick... (1997)
Sounds Digital (1993)
Aiheesta muualla

Profiili MobyGamesissä (englanniksi)
Allister Brimble VGMdb-sivustolla (englanniksi)
Allister Brimble Discogsissa. (englanniksi)
Brita Sigourney

| Mitalit> Maa:   Yhdysvallat.Naisten freestylehiihto. Olympialaiset  | Mitalit> Maa:   Yhdysvallat.Naisten freestylehiihto. Olympialaiset  | Mitalit> Maa:   Yhdysvallat.Naisten freestylehiihto. Olympialaiset  | Maa:   Yhdysvallat> Naisten freestylehiihto. |
| --- | --- | --- | --- |
|  Pronssia | Pyeongchang 2018 | lumikouru |  |
Brita Sigourney (s. 17. tammikuuta 1990 Carmel, Kalifornia) on yhdysvaltalainen freestylehiihtäjä, joka kilpailee half-pipessa.
Sigourney saavutti kultaa half-pipessa vuoden 2010 nuorten MM-kilpailuissa Cardronassa. Aikuisten MM-kilpailuissa Park City Mountain Resortissa vuonna 2011 hän sijoittui kuudenneksi. Sierra Nevadassa 2017 hän sijoittui yhdeksänneksi. Vuonna 2011 hän saavutti superpipen hopeaa X Gameseissa ja seuraavana vuonna hän sijoittui pronssille. Sotšin olympialaisissa 2014 Sigourney oli kuudes ja Pyeongchangissa 2018 hän saavutti pronssia.
Sigourney kilpaili freestylehiihdon maailmancupissa ensimmäisen kerran Park City Mountain Resortissa tammikuussa 2009 sijoittuen half-pipessa kymmenenneksi. Hän on voittanut urallaan kaksi half-pipen maailmancupkilpailua. Ensimmäisen voittonsa hän otti Copper Mountainissa joulukuussa 2011 ja toisen Mammothissa maaliskuussa 2012.
Branislav Pokrajac

| Mitalit> Maa:   Jugoslavia.Miesten käsipallo. Olympialaiset  | Mitalit> Maa:   Jugoslavia.Miesten käsipallo. Olympialaiset  | Mitalit> Maa:   Jugoslavia.Miesten käsipallo. Olympialaiset  | Maa:   Jugoslavia> Miesten käsipallo. |
| --- | --- | --- | --- |
|  Kultaa | München 1972 |  |  |
Branislav Pokrajac (serb. Бранислав Покрајац, 27. tammikuuta 1947 Belgrad, Jugoslavian federatiivinen kansantasavalta – 5. huhtikuuta 2018 Belgrad, Serbia) oli Jugoslaviaa edustanut käsipallon olympiavoittaja ja käsipallovalmentaja.
Pokrajac voitti pelaajana Jugoslavian maajoukkueessa olympiakultaa Münchenissä 1972 ja MM-pronssia vuosina 1970 sekä 1974. Hän pelasi myös Montréalin kesäolympialaisissa 1976. Pelaajauransa jälkeen Pokrajac teki mittavan uran käsipallovalmentajana: hän valmensi muun muassa Jugoslavian miesten maajoukkueen olympiavoittoon vuonna 1984 ja MM-hopealle vuonna 1982. Pokrajac kuoli 71-vuotiaana 5. huhtikuuta 2018.
Aiheesta muualla

Branislav Pokrajac Kansainvälinen olympiakomitea. (englanniksi)
Ahojärvi (Virrat)

| Ahojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°17′27″N, 23°53′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Kortesjärveen 
Järvinumero:  35.417.1.030
Mittaustietoja
Pinnankorkeus:  161,9 m  
Rantaviiva:  2,357 km  
Pinta-ala:  11,169 ha  
Saaria:  ei saaria 
 fiAhojärvi 
Ahojärvi  on Pirkanmaalla Virroilla Saariskylän lähellä sijaitseva järvi.
Maantietoa

Järven pinta-ala on 11,2 hehtaaria, se on 900 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 2,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 161,9 metriä mpy.
Aleksandr Keržakov

| 0 | 1 | 2 |
| --- | --- | --- |

Henkilötiedot
Koko nimi: Aleksandr Anatoljevitš Keržakov
Syntymäaika: 27. marraskuuta 1982 (ikä 41)
Syntymäpaikka: Jaama, Venäjän SFNT, Neuvostoliitto
Pelipaikka: hyökkääjä
Pituus: 175 senttimetriä
Seurat
| Vuodet | Seura | O (M) |
| 2000 2001–2006 2007–2008 2008–2009 2010–2017 2016 | Svetogorsk Zenit Pietari Sevilla Dynamo Moskova Zenit Pietari → Zürich (laina) |   159 (64) 26 (8) 51 (20) 115 (55) 17 (5) |
Maajoukkue
| 2002– | Venäjä | 91 (30) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2016.  Maajoukkueuran tilastot päivitetty 25. joulukuuta 2019.
Aleksandr Anatoljevitš Keržakov (ven. Александр Анатольевич Кержаков, s. 27. marraskuuta 1982 Jaama, Venäjän SFNT, Neuvostoliitto) on venäläinen jalkapalloilija, pelipaikaltaan hyökkääjä. Hän pelasi kotimaansa lisäksi Espanjassa ja Sveitsissä. Hän on tehnyt eniten maaleja Venäjän maajoukkueessa.
Ura

Keržakov on pietarilaisen junioriakatemian Smenan kasvatti. Kaudella 2000 hän pelasi Svetogorets Svetogorskin riveissä ja johdatti 18 maalillaan Svetogorskin luoteisen aluesarjan voittoon. Kaudeksi 2001 Keržakov siirtyi Zenit Pietarin riveihin, jossa hän oli saavuttamassa kolmatta sijaa debyyttikaudellaan sekä kakkossijaa kaudella 2003. Kaudella 2004 Keržakov oli Venäjän valioliigan maalikuningas 18 osumalla. Keržakov teki myös yhteensä 15 maalia UEFA Cupissa Zenitin riveissä.
Joulukuussa 2006 Keržakov siirtyi espanjalaisseura Sevillaan, jonka kanssa hän teki vuoteen 2012 ulottuneen sopimuksen. Zenit sai Keržakovista viiden miljoonan euron siirtokorvauksen. Seuraavana keväänä Keržakov voitti Sevillan kanssa Espanjan cupin Copa del Reyn ja UEFA Cupin. Hän pääsi molempien kilpailuiden loppuottelussa vaihdosta kentälle. Kokonaisuudessaan peliaika Sevillassa jäi kuitenkin vähiin ja valmentajanvaihdoksen myötä Keržakovin asema heikkeni entisestään. Helmikuussa 2008 hän palasi Venäjälle ja siirtyi seitsemällä miljoonalla eurolla Dynamo Moskovan joukkueeseen.
Moskovassa Keržakov pelasi kahden kauden ajan. Hän pelasi Dynamo Moskovan kokoonpanossa 58 ottelussa, joissa teki 23 maalia. Venäjän pääsarjakaudeksi 2010 Keržakov palasi Moskovasta Pietarin Zenitiin.
Venäjän maajoukkueessa Keržakov debytoi vuonna 2002. Hän pelasi vuoden 2002 MM-kilpailuissa ja vuoden 2004 EM-kilpailuissa. Keržakov oli viidellä maalillaan Venäjän paras maalintekijä vuoden 2008 EM-kilpailuiden karsinnoissa, mutta ei saanut kutsua lopputurnaukseen. Hän pelasi jälleen EM-kilpailuissa 2012 ja MM-kilpailuissa 2014. Kaikkiaan hän pelasi urallaan 91 maaottelua ja teki niissä 30 maalia.
Tilastot

| Joukkue | Kausi | Sarja> O | Sarja> M | Cup> O | Cup> M | Eurocup> O | Eurocup> M | Yhteensä> O | Yhteensä> M |
| --- | --- | --- | --- | --- | --- | --- | --- | --- | --- |
| Zenit Pietari | 2001 | 28 | 6 | 5 | 2 | 0 | 0 | 33 | 8 |
| Zenit Pietari | 2002 | 29 | 14 | 2 | 0 | 2 | 2 | 33 | 16 |
| Zenit Pietari | 2003 | 27 | 13 | 3 | 3 | 0 | 0 | 30 | 16 |
| Zenit Pietari | 2004 | 29 | 18 | 6 | 6 | 7 | 6 | 42 | 30 |
| Zenit Pietari | 2005 | 25 | 7 | 5 | 5 | 14 | 7 | 44 | 19 |
| Zenit Pietari | 2006 | 21 | 6 | 2 | 0 | 0 | 0 | 23 | 6 |
| Zenit Pietari | 2010 | 28 | 13 | 3 | 0 | 5 | 4 | 36 | 17 |
| 2011-2012 | 24 | 20 | 2 | 0 | 7 | 1 | 33 | 21 |  |
| Yhteensä | 211 | 101 | 28 | 14 | 35 | 20 | 205 | 133 |  |
| Sevilla | 2006–2007 | 15 | 5 | 5 | 0 | 8 | 2 | 28 | 7 |
| Sevilla | 2007–2008 | 10 | 3 | 2 | 0 | 3 | 1 | 15 | 4 |
| Sevilla | Yhteensä | 25 | 8 | 7 | 0 | 11 | 3 | 43 | 11 |
| Dynamo Moskova | 2008 | 27 | 7 | 2 | 1 | 0 | 0 | 29 | 8 |
| Dynamo Moskova | Yhteensä | 27 | 7 | 2 | 1 | 0 | 0 | 29 | 8 |
| Yhteensä | Yhteensä | 211 | 79 | 32 | 17 | 34 | 18 | 277 | 167 |
Aiheesta muualla

Wikimedia Commonsissa on kuvia tai muita tiedostoja aiheesta .
Aleksandr Keržakovin sivusto (venäjäksi)
Aleksandr Keržakov Dynamo Moskovan sivustolla[vanhentunut linkki] (englanniksi)
Aleksandr Keržakov Venäjän valioliigan sivustolla[vanhentunut linkki] (venäjäksi)
Aleksandr Keržakov Venäjän jalkapalloliiton sivustolla (englanniksi)
Venäjän joukkue – Jalkapallon MM-kilpailut 2002
1 Nigmatullin |
2 Kovtun |
3 Nikiforov |
4 Smertin |
5 Solomatin |
6 Semšov |
7 Onopko |
8 Karpin |
9 Titov |
10 Mostovoi |
11 Bestšastnyh |
12 Tšertšesov |
13 Dajev |
14 Tšugainov |
15 Alenitšev |
16 Keržakov |
17 Semak |
18 Sennikov |
19 Pimenov |
20 Izmailov |
21 Hohlov |
22 Sytšov |
23 Filimonov |
Valmentaja Romantsev
Venäjän joukkue – Jalkapallon EM-kilpailut 2012
1 Akinfejev |
2 Anjukov |
3 Šaronov |
4 Ignaševitš |
5 Žirkov |
6 Širokov |
7 Denisov |
8 Zyrjanov |
9 Izmailov |
10 Aršavin |
11 Keržakov |
12 Berezutski |
13 Šunin |
14 Pavljutšenko |
15 Kombarov |
16 Malafejev |
17 Dzagojev |
18 Kokorin |
19 Granat |
20 Pogrebnjak |
21 Nababkin |
22 Glušakov |
23 Semšov |
Valmentaja Advocaat
Venäjän joukkue – Jalkapallon MM-kilpailut 2014
1 Akinfejev |
2 Kozlov |
3 Štšennikov |
4 Ignaševitš |
5 Semjonov |
6 Kanunnikov |
7 Denisov |
8 Glušakov |
9 Kokorin |
10 Dzagojev |
11 Keržakov |
12 Lodigin |
13 Granat |
14 Berezutski |
15 Mogilevets |
16 Ryžikov |
17 Šatov |
18 Žirkov |
19 Samedov |
20 Faizulin |
21 Ionov |
22 Ještšenko |
23 Kombarov |
Valmentaja Capello
Amnesia: A Machine for Pigs

| Amnesia: A Machine for Pigs |
| --- | --- |

Kehittäjä:  The Chinese Room
Julkaisija:  Frictional Games
Jakelija:  Steam, GOG.com, Humble Store ja Epic Games Store
Suunnittelija:  Peter Howell Dan Pinchbeck
Säveltäjä:  Jessica Curry
Pelisarja:  Amnesia
Pelimoottori:  HPL Engine 2
Julkaistu:  10. syyskuuta 2013
Lajityyppi:  selviytymiskauhu
Pelimuoto:  yksinpeli
Alusta:  Microsoft Windows, Linux, OS X
Lisenssi:  GPLv3
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Amnesia: A Machine for Pigs on The Chinese Roomin tekemä ja Frictional Gamesin julkaisema itsenäinen jatko-osa selviytymiskauhupelille Amnesia: The Dark Descent. Peli asettuu samaan maailmaan edeltäjänsä kanssa, mutta eri aikaan. Siinä on myös kokonaan uudet hahmot ja juoni. Peli tuli ennakkotilattavaksi 16. elokuuta ja julkaistiin 10. syyskuuta 2013. Se on ostettavissa videopelipalveluista kuten esimerkiksi Steamista.
Juoni

Peli sijoittuu vuoden 1899 Lontooseen uudenvuoden aattona. Tarina keskittyy Oswald Mandus -nimiseen varakkaaseen teollisuusmieheen ja teurastajaan, jolle on tragediasta syntynyt "persoonallisuuden jakautuminen", sekä hänen suhteeseensa lapsiinsa. Mandus palaa "tuhoisalta" matkaltaan Meksikosta, jossa tragedia iski. Kuumeen kourissa Mandus näkee lukuisia unia pimeästä koneesta. Matkallaan pelaaja voi löytää päiväkirjamerkintöjä ja äänitteitä, jotka hieman valaisevat viime kuukausien tapahtumia. Lisäksi pelaaja voi katsoa Mandusin päiväkirjamerkintöjä siitä, mitä seuraavaksi tulisi tehdä, mikä on ratkaisevaa kertomuksen ymmärtämisen kannalta.
Pelin alussa Mandus herää talossaan toipuessaan sairaudestaan. Hän alkaa kuulla kaksospoikiensa Edwinin ja Enochin kutsuvan häntä. Lasten äiti Lilibeth kuoli synnytyksessä, kuten pelialuetta tutkimalla selviää. Mandus lähtee etsimään poikiaan näiden etäisiä huutoja seuraamalla. Ennen pitkää hän saa puhelun "Insinööriltä", joka kertoo, että Edwin ja Enoch ovat loukussa syvällä heidän allaan ja että ainoa keino pelastaa nämä on laskeutua syvälle maan alle "Koneen" luo ja korjata sen vauriot. Mandus ei muista Koneen tarkoitusta tai sen luojaa, mutta lähtee matkalle maan uumeniin poikiaan kohti. Laskeutumisensa aikana Mandus törmää Ihmissikoihin, epämuodostuneisiin syvyyksiä partioiviin olentoihin. Insinöörin uudet soitot ohjaavat häntä ja kertovat, että hänen lapsensa ovat välittömässä vaarassa sabotaasin aiheuttaman tulvaveden nousemisen takia.
Mandus saavuttaa lopulta Koneen ja aktivoi sen Insinöörin kehotuksesta. Kun Kone alkaa tulla takaisin voimiinsa, Mandus saa viimein palautettua viimeisetkin muistikuvansa. Hän alkoi nähdä näkyjä Meksikosta löytämänsä oudon kuulan ansiosta ja näki koittavan 1900-luvun monet tulevat kauhut. Näky ajoi hänet järjiltään ja hän päätti, ettei voisi antaa näkyjensä toteutuvan. Koska maailma ei hänestä ollut kuin sikojen täyttämä, hänen rakentamansa Kone sai käsittelemänsä ihmiset näyttämään ulkoisesti sian kaltaisilta. Hän myös tappoi Edwinin ja Enochin itse estääkseen näitä kuolemasta ensimmäisessä maailmansodassa hänen näkynsä kuvaamalla tavalla.
Ihmissiat vapautuvat Koneen käynnistyessä Lontoon kaduille keräämään pahaa aavistamattomia uhreja ravinnokseen. Mandus tajuaa olleensa sama henkilö joka Konetta alun perin sabotoi, ja vannoo saattavan aloittamansa asian päätökseen laskeutumalla vielä kerran Koneen sydämeen tuhotakseen sen. Kun hän jälleen tuhoaa siitä tärkeitä osia, Insinööri luettelee erinäisiä 1900-luvulla koittavia hirmutekoja – mukaan lukien ensimmäinen maailmansota, Stalinin vainot, Hiroshiman ja Nagasakin pommitukset ja punaisten khmerien terrori – Mandusille yrittäen järkeillä, että Koneen avulla kaikki tämä voitaisiin välttää. Mandus ymmärtää, että myös Insinööri on osa häntä itseään, ja uhraa itsensä osittain käynnistetylle Koneelle sen syvimmässä kammiossa. Kun hammasrattaat lakkaavat pyörimästä, Koneen valot himmenevät ja Insinöörin ääni vaikenee. Mandusin kuollessa Ihmissiat alkavat veritekojen sijasta laulaa keskenään ja katoavat sitten, ja maailma toivottaa 1900-luvun tervetulleeksi.
Pelaaminen

Peli on ensimmäisen persoonan kuvakulmasta pelattava selviytymiskauhupeli. Pelaaja tutkii ympäristöään lyhdyn avulla ja päiväkirjamerkinnät sekä muistiinpanot antavat tietoa päähenkilön menetetystä muistista. Jotkin The Dark Descentistä tutut elementit on poistettu ja joitakin uusia lisätty. Yksi syy tähän on tarjota kokeneille The Dark Descentin pelaajille uusi pelikokemus. Inventaario on poistettu, kuten on öljy ja tuluksetkin. Tästä syystä suurin osa pelin pulmista pohjautuu ympäristön fyysiseen vuorovaikutukseen. Myös ensimmäisestä pelistä tuttu mielenterveysmekaniikka on poistettu, mikä tarkoittaa sitä, että pimeys ja olentojen katsominen ei enää aiheuta haittoja. Terveys palautuu ennalleen tietyn ajan kuluttua, jos pelaaja ottaa vahinkoa.
Pelin kenttäsuunnittelua on mainostettu "merkittävästi erilaiseksi" kuin The Dark Descentissä, tarkoittaen muun muassa isompia alueita ja ulkoympäristöjä. Tekoälyä säädettiin myös, jotta pelaajat eivät voisi ennakoida vihollisten käyttäytymistä alkuperäisestä pelistä saatujen kokemusten perusteella. Pelin ydin on kuitenkin säilytetty samana kuin The Dark Descentissä, jotta fanit saisivat lisää sitä, mistä he pitivät alkuperäisessä pelissä, eivätkä pettyisi.
Kehitys

Amnesia: The Dark Descentin jälkeen Frictional Games kertoi haluavansa jatkaa Amnesia-sarjaa, mutta heillä ei ollut aikaa uuden pelin tekoon. Myöhemmin he tapasivat Dan Pinchbeckin The Chinese Roomista GDC Europessa, jossa syntyi ajatus uudesta pelistä. Se oli alun perin tarkoitettu vain pieneksi modiksi, mutta laajeni myöhemmin itsenäiseksi peliksi
Pelin kehitys alkoi vuonna 2011, ja se oli tarkoitus julkaista vuoden 2012 halloweenina, mutta julkaisua siirrettiin vuoden 2013 alkuun. Myöhemmin pelin julkaisu siirtyi keväälle. Toukokuussa Frictional Gamesin perustaja Jens Nilsson kertoi forumilla, että peliä ei saada valmiiksi aikanaan, joten julkaisua jouduttiin siirtämään edelleen. Elokuussa peli tuli ennakkotilattavaksi ja sen julkaisupäiväksi asetettiin 10. syyskuuta.
Aiheesta muualla

Amnesia: A Machine for Pigs MobyGamesissa (englanniksi)
Pelin kotisivut
Brita Sidonia Gadd

| Brita Sidonia Gadd (ent>  Fahlenius).Henkilötiedot |
| --- | --- |
Syntynyt: 29. toukokuuta 1741 Turku, Ruotsi
Kuollut: 30. maaliskuuta 1810 (68 vuotta) Strömsby, Kirkkonummi, Suomi
Kansalaisuus:  suomalainen
Ammatti:  kirjailija
Vanhemmat:  Turun piispa Jonas Fahlenius   Sara Charlotta Teppati
Puoliso:  professori Pehr Adrian Gadd (avioituivat 1759)
Kirjailija
Tuotannon kieli: ruotsi
Tyylilajit:  sanomalehtikirjallisuus, runo
Aiheesta muualla
Löydä lisää kirjailijoitaKirjallisuuden teemasivulta
Brita Sidonia Gadd (o.s. Fahlenius, 29. toukokuuta 1741 Turku – 30. maaliskuuta 1810 Strömsby, Kirkkonummi) oli suomalainen sanomalehtikirjailija.
Brita Gaddia pidetään yhtenä ensimmäisistä suomalaisista sanomalehtikirjailijoista, vaikka häneltä tunnetaan vain yksi julkaistu runo. Hänen ruotsinkielinen runonsa kuningas Adolf Fredrikin kuolemasta julkaistiin 15. huhtikuuta 1771 Tidningar Utgifne Af et Sällskap i Åbo -lehdessä, joka oli Suomen ensimmäinen sanomalehti.
Runo oli nimeltään Öfwer hans Kongl. Maj:ts för Riket högstbedröfweliga Dödsfall. Runoa on pidetty arvokkaana aikakautensa kulttuurin ilmentymänä.
Tidningar Utgifne Af et Sällskap i Åbo kiitti julkaisun yhteydessä kirjoittajaa ja naisten aktiivisuutta yleensä: ”Koska emme mitään niin suuresti halua kuin kehottaa ja elähyttää kirjallisuuttamme, niin ei voi olla muuta kuin mieluista meille, että naissukupuoli niin kiitettävästi koettaa edistää tarkoitustamme.”
Black Bart

Black Bart voi viitata seuraaviin asioihin:
merirosvo Bartholomew Robertsin alias.
lainsuojaton Charles Bollesin alias.
Black Bart, vuoden 1948 elokuva Charles Bollesin elämästä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Black Bart”, voi hakea sivunnimihaulla, laajalla sivunnimihaulla tai tekstihaulla.
Berkeleyn koulupiiri

Berkeley High School, Berkeley, Kalifornia, Yhdysvallat.
Berkeleyn koulupiiri (engl. Berkeley Unified School District) palvelee Berkeleyn asukkaita Alamedan piirikunnassa Kaliforniassa. Siihen kuuluu nykyisin 17 koulua.
Piiriin kuuluvat koulut > Nykyiset koulut

Indiepent Study
Berkeley Technology Academy
Berkeley High School
Martin Luther King Middle School (Aiemmin Garfield Jr. High)
Longfellow Magnet Middle School
Willard Middle School
Berkeley Arts Magnet Elementary School at Whittier
Cragmont Elementary School
Emerson Elementary School
Jefferson Elementary School
John Muir Elementary School
LeConte Elementary School
Malcolm X Arts & Academics Magnet Elementary School (Aiemmin Lincoln Elementary)
Oxford Elementary School
Rosa Parks Environmental Science Magnet Elementary School (Aiemmin Columbus Elementary)
Thousand Oaks Elementary School
Washington Communication & Technology Elementary School
Piiriin kuuluvat koulut > Entiset koulut

Kellogg Primary School (1880–1910)
Burbank Jr. High School (suljettu 1968)
East Campus, Berkeley High School
Edison Junior High School
Hillside Elementary School (suljettu 1983)
Grizzly Peak Primary School (suljettu 1981)
Franklin Elementary School (suljettu 2002)
Lorin School
McKinley Continuation School (suljettu 1960-luvulla)
Rose Street School
Tilden Primary School (suljettu 1981)
University Elementary School
West Campus, Berkeley High School (suljettu 1986)
Käännös suomeksi
Britain First

| Britain First |
| --- | --- |
  
Perustettu:  2011
Johto:   Paul Golding 
Ideologia:  fasismi ultranationalismi EU-kriittisyys
Poliittinen kirjo:  äärioikeisto
Värit:        punainen       valkoinen       sininen 
Europarlamentaarikkoja:  0 / 705
Alahuone:  0 / 650
Ylähuone:  0 / 775
Kotisivu:  www.britainfirst.org
Infobox OKNimi-testi OK: 
Britain First on Yhdistyneessä kuningaskunnassa toimiva äärioikeistolainen ja ultranationalistinen puolue, jonka muodostivat vuonna 2011 entiset Britannian kansallispuolueen (BNP) jäsenet. Puolueen perusti poliittinen aktivisti Jim Dowson.
Puolue kampanjoi pääasissa monikulttuurisuutta vastaan, ja kannustaa perinteisen brittiläisen kulttuurin suojelua. Se on tullut tunnetuksi muun muassa internetissä harjoittamastaan aktivismista. Sosiaalisen median palvelu Facebook esti Britain Firstin ja sen johtajat sivustoltaan vuonna 2018.
Britain First rekisteröitiin Britannian vaalilautakuntaan tammikuussa 2014, ja helmikuussa 2017 sen virallinen puoluestatus poistettiin, sillä se ei uusinut hakemustaan ajoissa. Puolue asetti ehdokkaita Britannian parlamenttivaaleihin, europarlamenttivaaleihin sekä Lontoon pormestarivaaleihin, mutta ei saanut yhtään paikkaa.